**Óbudai Egyetem Keleti Károly Gazdasági Kar** ***Ki VAgy?* KREATÍV IFJÚ VÁLLALKOZÓ ASPIRÁNS kerestetik országos hibrid verseny 2023 középiskolások részére meghirdetett versenyének szabályzata**

*Bevezetés*

Jelen versenyszabályzat az Óbudai Egyetem Keleti Károly Gazdasági Kar Ki VAgy? KREATÍV IFJÚ VÁLLALKOZÓ ASPIRÁNS kerestetik országos hibrid verseny 2023 középiskolások részére meghirdetett verseny megrendezésével kapcsolatos szabályokat tartalmazza.

Ezen tanulmányi versenyért a felvételi pontszámítás 100 intézményi többletpontjából a tanulóknak:

1. Az online fordulókon való részvételért 20 pont jár;
2. A döntőbe jutásért 40 pont jár;
3. Elért helyezésért 80 pont jár.

*Verseny célja*

A verseny célja:

1. lehetőséget biztosítani, hogy a résztvevő diákok tanóráktól eltérő környezetben is kipróbálhassák maguk, összemérhessék tudásuk egyéb intézmények diákjaival
2. biztosítani az iskolai környezetben korlátozottan megvalósítható csapatmunka gyakorlásának lehetőségét
3. fórumot teremteni a versenyzők tudásának, felkészültségének, életkorának megfelelő előadó képességének felméréséhez
4. fejleszteni a versenyzők egyes problémákhoz való közelítésének szakmaiságát
5. lehetőséget biztosítani a szaktanárok szakmai, tehetséggondozó munkájának megismerésére

1.ÁLTALÁNOS RENDELKEZÉSEK

*Alapelvek*

1. A verseny megrendezése a versenyszabályzat betartásával, előzetesen meghatározott szervezési és lebonyolítási követelmények alapján történik.
2. A verseny rendjét oly módon alakítja ki a szervező, hogy az biztosítsa bármely közoktatási intézmény tanulói számára a versenyzés lehetőségét.
3. A versenyben csak a kiírásban meghatározott három évfolyam tanulói vehetnek részt.

*A verseny rendszere*

A verseny két fordulóban, az alábbiak szerint kerül meghirdetésre:

1. Első „levelező” forduló, írásbeli feladatmegoldással, több körben
2. Második, elő forduló, amely egyben az országos döntő, meghatározott feladatok kidolgozásával, prezentálásával.

*Általános szabályok*

1. Az adott tanévben meghirdetett versenyek időpontjait a versenykiírásban kell meghatározni.
2. A verseny középiskolás tanulók számára hirdethető meg.
3. A versenyzők a versenykiírásban közétett feltételeknek megfelelően vehetnek részt a versenyen.
4. A verseny programjának kialakítása a versenyzők életkori sajátosságának figyelembe vételével történik.
5. A versenyre a csapatok, kreatív csapatnevekkel jelentkezhetnek, a csapatnevekhez tartozó intézmények nevesítésére csak a döntő fordulóban kerül sor.
6. A levelező verseny lebonyolítói csapata és az országos döntő zsűrije legalább egy azonos tagnak kell lenni.
7. A versenyrendezésben közreműködőket titoktartási kötelezettség terheli.
8. Kizárható a versenyből (de nem jelent feltétlen kizárást) amely csapat:
   1. A regisztráció kötelezettségeknek nem tesz eleget.
   2. Valótlan adatokat közöl.
   3. A levelező verseny egyes fordulóit nem oldja meg, az országos döntőn nem jelenik meg.
   4. Nem megengedett segédeszközt használ.
   5. Magatartásával mások jólétét veszélyezteti.
9. A versenyzők felügyeletét a kísérő tanárok látják el, kivéve a versenyfeladat végrehajtási időtartamát.
10. Ha a versenyző csapatok az szervező intézményben kárt okoznak, kötelesek azt megtéríteni.
11. A versenyen, a szervezőkkel való egyeztetés alapján videófelvétel, hangfelvétel és fénykép készíthető.
12. A szerzői jogról szóló törvényi előírásokat a szervezők és a résztvevők egyaránt kötelesek figyelembe venni.

2. A VERSENY FORDULÓI

A verseny fordulóit a versenykiírás határozza meg.

A fordulók lehetnek:

* levelező fordulók (a vonatkozó információkat a versenykiírás tartalmazza);
* országos döntő forduló.

3. A VERSENY RÉSZEI

A verseny írásbeli feladatmegoldásból, helyszíni szóbeli, prezentációs fordulókból áll.

Az egyes fordulókra vonatkozó általános szabályok:

1. A verseny megkezdése előtt tájékoztatni kell a résztvevőket a verseny rendjéről, a versennyel kapcsolatos tudnivalókról, előírásokról, az elkövetett szabálytalanságok következményeiről.
2. A versenyfeladatok megoldásához szükséges technikai eszközöket a szervesző biztosítja.
3. A feladat végrehajtásának idő túllépését a verseny zsűrije büntetheti.
4. A prezentáció nyilvános, a nyilvánosságot a szervezők korlátozhatják.

4. ÉRTÉKELÉS, DÍJAZÁS, JUTALMAZÁS

1. Az írásbeli feladatok javítása egységes útmutató alapján történik.
2. A versenyző csapatok a javítást, értékelést a döntő során megtekinthetik.
3. A prezentáció értékelését a zsűri előre meghatározott szakmai szempontok alapján végzi. A versenyzők teljesítményét a zsűri tagjai egymástól függetlenül értékelik.
4. A zsűri tanácskozása zártkörű, a versenyző csapatok az értékelésről szóbeli tájékoztatást kapnak.
5. A zsűri, a helyezések sorrendjét az összesített értékelések alapján határozza meg.
6. A verseny végén, a szervezők központi eredményhirdetés keretében tájékoztatják a résztvevőket az elért eredményekről.

*A helyezés, díjazás formái és szempontjai*

1. A versenyen elért helyezésekért díj járhat. A szervezők helyezéseket, díjakat nem kötelesek kiadni bizonyos teljesítési szint alatt.
2. Nem díjazható az a versenyző, aki a verseny döntő fordulójában (akár önhibáján kívül) személyesen nem vesz részt, függetlenül attól, hogy a korábbi feladatmegoldásokban részt vállalt.
3. A verseny döntő fordulójának résztvevői emléklapot kapnak.
4. A verseny helyezettjei elismerő oklevélben és tárgyi nyereményekben részesülnek.